दिवंगत पूर्व केंद्रीय मंत्री रघुवंश प्रसाद सिंह को भाजपा अध्यक्ष नड्डा ने दी श्रद्धांजलि, कहा- बहुत याद आएंगे रघुवंश बाबू!'
जे पी नड्डा ने दिवंगत रघुवंश प्रसाद सिंह को श्रद्धांजलि अर्पित करते हुए कहा 'रघुवंश बाबू का हम सबके बीच से चले जाना पीड़ा दायक है। जनप्रिय व सरल हृदय व्यक्तित्व वाले रघुवंश बाबू की स्मृतियां हमेशा मेरे मन में रहेगी।
नई दिल्ली। भाजपा अध्यक्ष जे पी नड्डा ने रविवार को पूर्व केंद्रीय मंत्री रघुवंश प्रसाद सिंह के निधन पर शोक प्रकट करते हुए उन्हें जनप्रिय व सरल हृदय का व्यक्ति बताया और कहा कि उनके चले जाने से बिहार ने एक सच्चा जनहितैषी सपूत खो दिया। नड्डा ने सिलसिलेवार ट्वीट कर कहा, ‘‘रघुवंश बाबू का हम सबके बीच से चले जाना पीड़ा दायक है। जनप्रिय व सरल हृदय व्यक्तित्व वाले रघुवंश बाबू की स्मृतियां हमेशा मेरे मन में रहेंगी। रघुवंश बाबू ने जनसेवा को आजीवन प्राथमिकता दी। बिहार की माटी ने रघुवंश बाबू के रूप में एक सच्चा जनहितैषी सपूत खो दिया। विनम्र श्रद्धांजलि।’’ उन्होंने कहा कि अपने लंबे सार्वजनिक जीवन में रघुवंश बाबू ने अनेक महत्वपूर्ण दायित्वों का निर्वहन किया। उन्होंने कहा, ‘‘केंद्रीय मंत्री के दायित्व में हों या जनप्रतिनिधि के रूप में, रघुवंश बाबू के व्यक्तित्व में सादगी और सरलता आकर्षित करने वाली थी। बहुत याद आएंगे रघुवंश बाबू!’’ ALSO READ: संसद मानसून सत्र: जानिए कोरोना काल में संसद कैंटीन में मिलने वाले व्यंजन और उनके दामबता दें कि, पूर्व केंद्रीय मंत्री रघुवंश प्रसाद सिंह का आज रविवार (13 सितंबर) को राष्ट्रीय राजधानी दिल्ली के अखिल भारतीय आयुर्विज्ञान संस्थान (एम्स) में निधन हो गया। वह 74 वर्ष के थे। रघुवंश प्रसाद को कोरोना हो गया था। उसके बाद उनका इलाज पटना में किया गया। उसके बाद उन्‍हें दिल्‍ली के एम्‍स में भर्ती कराया गया। उन्‍हें सांस लेने में परेशानी थी। रघुवंश प्रसाद सिंह के निधन पर कई राजनीतिक हस्तियों ने उन्हें श्रद्धांजलि दी है।रघुवंश सिंह के निधन पर राजद सुप्रीमो लालू प्रसाद यादव ने दुख जताया है। बता दें कि बीते दिनों ही लालू यादव और रघुवंश प्रसाद सिंह की चिट्ठी देश की राजनीतिक गलियारों में चर्चा का विषय बन गया था। कुछ दिन पूर्व रघुवंश प्रसाद सिंह ने पत्र लिखकर राजद के राष्ट्रीय उपाध्यक्ष पद से इस्‍तीफा दिया था। हालांकि राजद प्रमुख ने उनके इस्तीफा को स्वीकार नहीं किया था। उन्‍होंने एम्‍स में भर्ती होने के दौरान ही पत्र लिखकर राजद छोड़ने की बात कही थी। उसके बाद लालू यादव ने भी पत्र लिखकर कहा था कि आप कहीं नहीं जा रहे हैं। आप जल्‍द स्‍वस्‍थ होंगे। हम जल्‍द ही मिल बैठकर बात करेंगे। राजद परिवार आपके जल्‍द स्‍वस्‍थ होने की कामना कर रहा है। लालू यादव ने रघुवंश सिंह के निधन पर ट्वीट कर लिखा, 'प्रिय रघुवंश बाबू! ये आपने क्या किया? मैनें परसों ही आपसे कहा था आप कहीं नहीं जा रहे है। लेकिन आप इतनी दूर चले गए. नि:शब्द हूँ. दुःखी हूँ। बहुत याद आएँगे।' झारखंड के सीएम हेमन्त सोरेन ने पूर्व केंद्रीय मंत्री रघुवंश प्रसाद सिंह के निधन पर गहरा शोक व्यक्त किया है। मुख्यमंत्री ने कहा कि रघुवंश जी एक सरल हृदय जननेता थे। उनका निधन एक अपूरणीय क्षति है। भगवान दिवंगत आत्मा को शांति और परिजनों को दुःख की इस घड़ी को सहन करने की शक्ति प्रदान करें। रघुवंश सिंह के निधन पर कांग्रेस नेता राहुल ने ट्वीट कर लिखा, 'रघुवंश प्रसाद सिंह जी के निधन के साथ ही गांव व किसान की एक मजबूत आवाज सदा के लिए खो गई है। गांवों व किसानों के उत्थान के लिए उनकी सेवा और लगन तथा सामाजिक न्याय के लिए उनके संघर्ष को सदा याद रखा जाएगा, मेरी भावभीनी श्रद्धांजलि।ALSO READ: दिल्ली में कोरोना को लेकर फिर से हालात बिगड़े, लगातार पांचवे दिन आए 4 हजार से ज्यादा नए मामलेराजकीय सम्मान के साथ होगा अंतिम संस्कारएम्स में इलाज के दौरान रघुवंश प्रसाद सिंह के साथ रहे केदार यादव ने बताया कि सिंह का सुबह करीब 11 बजे सांस लेने में कठिनाई और स्वास्थ्य से जुड़ी अन्य समस्याओं के कारण निधन हो गया। यादव ने बताया कि सिंह के परिवार में दो पुत्र और एक पुत्री हैं। सिंह की पत्नी का पहले ही निधन हो चुका है। उन्होंने कहा कि सिंह (74) का पार्थिव शरीर अंतिम संस्कार के लिए पटना ले जाया जाएगा। बता दें कि यूपीए 1 की सरकार में रघुवंश प्रसाद सिंह ग्रामीण विकास में राज्य मंत्री थे, देश में मनरेगा शुरू करने का श्रेय रघुवंश प्रसाद सिंह को ही जाता है। रघुवंश प्रसाद सिंह के निधन पर बिहार के सीएम नीतीश कुमार ने शोक जताया है। सीएम कार्यालय के अनुसार मुख्यमंत्री नीतीश कुमार ने रघुवंश प्रसाद सिंह के पुत्र सत्यप्रकाश सिंह से फोन पर बातचीत की। सीएम ने ऐलान किया कि रघुवंश सिंह का अंतिम संस्कार राजकीय सम्मान के साथ होगा।ALSO READ: रघुवंश प्रसाद सिंह को श्रद्धांजलि देने पहुंचे RJD कार्यकर्ताओं के 2 धड़े आपस में उलझेALSO READ: कोरोना काल में संसद की कैंटीन में किस रेट में मिलेगा खाना? ये रही पूरी रेट लिस्टALSO READ: दिल्ली में कोरोना को लेकर फिर बढ़ी चिंताALSO READ: 5 सांसदों की कोरोना रिपोर्ट आई पॉजिटिव, कल से शुरू हो रहा है संसद का मानसून सत्र